text: 70 dyster om at komme flottest og bedst ned på jorden igen
  06 juli 2017 kl. 18.03
  Vejret har været perfekt i dag: Solskin og højt til himlen. Rigtigt faldskærmsvejr. Se reportage fra DM i Vamdrup
  Det har de mærket i Vamdrup, hvor DM i Faldskærmsudspring gik i gang. 70 udspringere kæmper i fire dage om at blive de bedste til at springe og lave akrobatik i luften.
  Der er to discipliner: Formationsflyvning, hvor man skal skifte position hele tiden, og freefly, hvor det bare skal være vildt.
  Der flyves fra morgen til aften til og med søndag.
  For interesserede er der mulighed for at få et tandemspring, altså at springe med en rutineret udspringer. For nogle bliver det en livslang besættelse.
  